Document ID: /roh_data/filtered/fineweb-2-filterrobots_roh.jsonl.gz/4010

A bun'ura ha in vehichel sfratgà atras barrieras da l'institut criminologic en il nord da la chapitala beltga, rapporta l'emettur da televisiun RTL. Lura saja vegnì envidada ina chargia explosiva en la vischinanza dals laboratoris. Quels hajan silsuenter piglià fieu. Il donn vid il bajetg saja grond.
I na dettia per il mument nagins indizis per in act terroristic. Las autoritads n'èn fin uss betg s'exprimidas davart l'attatga.
Las forzas da segirtad beltgas èn en prontezza d'alarm augmentada dapi las attatgas dal mars, nua ch'i aveva dà 35 morts.
RR novitads 08:30